పాదరసము
పాదరసం ఒక రసాయన మూలకము. దీని సంకేతము Hg మరియు పరమాణు సంఖ్య 80. దీనిని క్విక్ సిల్వర్ అంటారు. దీని లాటిన్ నామము "హైడ్రార్జిరం" (). . ఇది ఆవర్తన పట్టికలో "డి" బ్లాకుకు చెందిన మూలకం. ఇది సాధారణ ఉష్ణోగ్రత మరియు పీడనాల వద్ద ద్రవరూపంలో ఉండే ఏకైక లోహం. ఇదే పరిస్థితులలో ద్రవరూపంలో ఉండే మూలకం బ్రోమిన్. గది ఉష్ణోగ్రత కంటే కొద్దిగా ఎక్కువ ఉష్ణోగ్రత వద్ద సీజియం, గాలియం మరియు రుబీడియం మూలకాలు ద్రవరూపంలోనికి మారుతాయి.
ఫలరసం
ఫలరసం (Fruit juice) పండ్ల నుండి తయారుచేసే పానీయం. రసాలు పండ్లు మరియు కూరగాయల నుండి తీసే ద్రవ పదార్ధాలు. తాజా పండ్ల నుండి పిండి చేసి లేదా కొన్ని చేతి యంత్రాల సాయంతో ఫలరసాలు తయారుచేస్తారు. వీటిని వేడి చేయకుండా లేదా ఇతర రకాల పదార్ధాలు కలుపకుండా తాజాగా ఉపయోగిస్తారు. ఉదాహరణ. బత్తాయి చెట్టు నుండి వచ్చిన బత్తాయి పండ్ల నుండి తీసిన రసాన్ని బత్తాయి రసం అంటారు. ఈ విధంగా రసాలు తీయడానికి కొన్ని యంత్రాలు ఉపయోగిస్తారు. కొన్నింటిలో రసం తీసిన తర్వాత వడపోసి పోగుల్ని లేదా పిప్పిని వేరుచేస్తారు. కొన్ని రసాలు అతి చిక్కగా ఉంటే, తగినన్ని నీరు కలుపుకొని తాగవచ్చును. కొన్ని రసాలలో అవసరమైతే ఎక్కువ తీపి కోసం పంచదార లేదా చక్కెర కలుపుతారు. కొన్ని రకాల రసాలు నిలువ ఉంచడం కోసం ఇతర పదార్ధాలను కలుపుతారు. వీటి రుచి తాజా ఫలరసం కంటే వేరుగా ఉంటుంది.